turjo4nis/wikipedia-bn-dump-20250701 huggingface dataset:
মোহাম্মদ আঘা জেলা

মোহাম্মদ আঘা জেলা (পশতু: د محمد اغه ولسوالی; দারি: ولسوالی محمد آغا) আফগানিস্তানের লগার প্রদেশের একটি জেলা। এটি কাবুল প্রদেশের দক্ষিণে অবস্থিত। জেলাটির রাজধানী শহরের নাম হচ্ছে মোহাম্মদ আঘা।

ভৌগোলিক অবস্থান
মোহাম্মদ আঘা জেলা লগার প্রদেশের উত্তর অংশে অবস্থিত, কাবুল শহর থেকে প্রায় ৩৫ কিলোমিটার দূরে বা প্রায় এক ঘণ্টার পথ, যেটি ১৮৮ মিটার উচ্চতায় অবস্থান করছে। জেলাটি ১৭টি ভাগে বিভক্ত (জারঘুন শর, দেহ নও, মোঘল খাইল, কালা শেখাক, কালা আহমদ জাই, মোহাম্মদ আঘা, কোতুবখেল, গোমারান, সাফদ সাঙ্গ, আব্বাজাক, সুরুখ আবাদ, দেওয়ালক, সুরখাব, বার্গ, আবপারান, দস্তক ও কারেজ), 8 টি প্রধান গ্রাম এবং ১৫ টি উপ-গ্রাম রয়েছে।

জনসংখ্যার উপাত্ত
২০০৬ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১০১,০০০ জন এর মত। যার মধ্যে জাতিগত পশতুন সম্প্রদায়ের প্রায় ৬০% এবং অবশিষ্ট ৪০% তাজিক সম্প্রদায়ের লোকজনের বসবাস।

তথ্যসূত্র

বহিঃসংযোগ

লগার প্রদেশের জেলা
পোল-ই আলম জেলা

পোল-ই আলম, অথবা পুল-ই-আলম, আফগানিস্তানের লগার প্রদেশের একটি জেলা আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১০৮,০০০ জন এর মত, যার মধ্যে অধিকাংশ পশতুন, তাজিক এবং বাকীরা অন্যান্য সম্প্রদায়ের। জেলাটির রাজধানী শহরের নাম হচ্ছে পোল-ই আলম, এছাড়াও এটি প্রাদেশিক রাজধানী শহরও বটে।

নিরাপত্তা ও রাজনীতি
২০০৯ সালের ২৩ নভেম্বর তারিখে জানা যায় যে, অপরিচিত সশস্ত্রবাহিনী পুরুষদের হাতে জেলাটির সদর দপ্তরে অবস্থিত একটি বালিকা বিদ্যালয় ধ্বংস হয়।

তথ্যসূত্র

বহিঃসংযোগ

"Puli Alam District – Logar Province – Afghanistan" map, January 2004, Afghanistan Information Management Services (AIMS)

লগার প্রদেশের জেলা
হ্যারি কোর্টল্যাং

হ্যারি হার্বার্ট লরেঞ্জ কোর্টল্যাং (; জন্ম: ১২ মার্চ, ১৮৮০ - মৃত্যু: ১৫ ফেব্রুয়ারি, ১৯৬১)  মেলবোর্নে জন্মগ্রহণকারী প্রথিতযশা প্রথম-শ্রেণীর অস্ট্রেলীয় ক্রিকেটার ছিলেন। ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়ার প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন হ্যারি কোর্টল্যাং।

খেলোয়াড়ী জীবন 
১৯১০ থেকে ১৯১২ সময়কালে ভিক্টোরিয়ার পক্ষে ১৭টি প্রথম-শ্রেণীর খেলায় অংশ নিয়েছেন তিনি। ১৯০৯-১০ মৌসুমে অস্ট্রেলিয়ার ঘরোয়া ক্রিকেটে শীর্ষস্থানীয় রানসংগ্রাহক ছিলেন হ্যারি কোর্টল্যাং।

অস্ট্রেলিয়ায় ভিক্টোরিয়ার পক্ষে প্রথম-শ্রেণীর ক্রিকেট খেলায় অংশগ্রহণ শেষে প্রথম বিশ্বযুদ্ধের দামামা বাজে। বিশ্বযুদ্ধের পর নিউজিল্যান্ডে ১৯২২ থেকে ১৯২৭ সময়কালে ওয়েলিংটনের পক্ষে ১৫টি প্রথম-শ্রেণীর খেলায় অংশ নিয়েছিলেন হ্যারি কোর্টল্যাং। এছাড়াও, ১৯১১ সালে অস্ট্রেলিয়া একাদশ ও ১৯২৪ সালে নিউজিল্যান্ড একাদশের পক্ষে খেলেছেন। তবে আন্তর্জাতিক পরিমণ্ডলে কোন খেলায় অংশগ্রহণের সুযোগ হয়নি তার।

১৫ ফেব্রুয়ারি, ১৯৬১ তারিখে ৮১ বছর বয়সে হ্যারি কোর্টল্যাংয়ের দেহাবসান ঘটে।

তথ্যসূত্র

বহিঃসংযোগ 
 
 

১৮৮০-এ জন্ম
১৯৬১-এ মৃত্যু
অস্ট্রেলীয় ক্রিকেটার
ওয়েলিংটনের ক্রিকেটার
ভিক্টোরিয়ার ক্রিকেটার
মেলবোর্ন থেকে আগত ক্রিকেটার
বটি কোট জেলা

বটি কোট আফগানিস্তানের নঙ্গারহার প্রদেশের পূর্ব অঞ্চলে অবস্থিত একটি জেলা। ২০০৭ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩০০,০০০ জন এর মত। যার মধ্যে শতভাগই পশতুন সম্প্রদায়ের লোকজনের বসবাস। তবে প্রায় ২৫,৫০০ জন এর মত ১২ বছরের কম বয়সী শিশু রয়েছে। জেলাটির কেন্দ্রীয় নাদের শাহ কোট (হাফিজ কোদিয়া নামেও পরিচিত)।

তথ্যসূত্র

বহিঃসংযোগ
 Map of Bati Kot (PDF)

নঙ্গারহার প্রদেশের জেলা
করাচি চেম্বার অফ কমার্স অ্যান্ড ইন্ডাস্ট্রি

করাচি চেম্বার অফ কমার্স অ্যান্ড ইন্ডাস্ট্রি (কেসিসিআই) ১৯৫৯ সালে প্রতিষ্ঠিত হয়েছিল এবং তারপরে থেকেই এটি পাকিস্তানের অর্থনীতির পরিষেবা দিচ্ছে এবং দেশটির উন্নয়ন ও অগ্রগতিতে অবদান রাখছে। কেসিপিআই ব্যক্তিগত কোম্পানিগুলোকে সমর্থন ও সেবা প্রদান এবং সমস্যার সমাধান করতে চেষ্টা করে। একটি সংস্থা হিসেবে, এটি সংবাদ মাধ্যমের তৈরি বিবৃতি এবং করাচি ও পাকিস্তানের মধ্যে বর্তমান অর্থনৈতিক ও আর্থিক বিষয়গুলোর উপর মতামত প্রকাশ করে।

ইতিহাস 

করাচি বাণিজ্য ও শিল্পের চেম্বার হলো দেশটির একটি প্রধান চেম্বার। এটি দেশের শিল্প, বাণিজ্যিক ও অর্থনৈতিক কর্মকাণ্ডের মূলধারার প্রতিনিধিত্ব করে থাকে। এটি ১৯৫৯ সালে পাকিস্তান মার্চেন্টস এসোসিয়েশন, বায়ারস অ্যান্ড শিপারস কম্বার, চেম্বার অব কমার্স পাকিস্তান এবং অল পাকিস্তান চেম্বার অফ কমার্স অ্যান্ড ইন্ডাস্ট্রি নামে চারটি বাণিজ্য সংস্থার সমন্বয়ে গঠিত হয়েছিল। এটি ১৯৬১ সালে ট্রেড অর্গানাইজেশন অর্ডিন্যান্সের অধীনে নিবন্ধিত হয়েছিল, যা দেশে ট্রেড সংস্থার কাজকে নিয়ন্ত্রণ করে। চেম্বার এবং এর ভবনের ইতিহাসের সাথে মহাত্মা গান্ধী সম্পর্কিত, যিনি ১৯৪৩ সালের ৮ই জুলাই, করাচি ইন্ডিয়ান মার্চেন্ট অ্যাসোসিয়েশনের ভিত্তি প্রস্তর স্থাপন করেছিলেন। এটি পাকিস্তানের একটি ঐতিহাসিক স্মৃতিস্তম্ভ।

গঠন 

এই চেম্বারটি ফেডারেশন অফ পাকিস্তান চেম্বার অফ কমার্স অ্যান্ড ইন্ডাস্ট্রির সাথে সম্পর্কিত। এতে দুই ধরনের সদস্য রয়েছে, যথা: সদস্য সমিতি ও শহর সমিতি। এই চেম্বারে বর্তমানে শিল্পপতি এবং ব্যবসায়ী উভয় মিলিয়ে প্রায় ১৭,০০০ সদস্য রয়েছে। চেম্বারের সাতটি ইন্ডাস্ট্রিয়াল টাউন অ্যাসোসিয়েশন রয়েছে, এগুলো হলো: এসআইটিএইচ ইন্ডাস্ট্রি এসোসিয়েশন, ল্যান্ডি এসোসিয়েশন অব ট্রেড অ্যান্ড ইন্ডাস্ট্রি, কোরাঙ্গি ট্রেড অ্যান্ড ইন্ডাস্ট্রি, ফেডারেল 'বি' এরিয়া অ্যাসোসিয়েশন অফ ট্রেড অ্যান্ড ইন্ডাস্ট্রি, উত্তর করাচি এসোসিয়েশন অফ ট্রেড অ্যান্ড ইন্ডাস্ট্রি, এসআইটিই শিল্পের সুপারহাইওয়ে এসোসিয়েশন এবং বিন কাসিম এসোসিয়েশন অফ ট্রেড অ্যান্ড ইন্ডাস্ট্রি।

পরিচালনা 
৩০ সদস্যের ব্যবস্থাপনা কমিটি দ্বারা এই সংস্থার নীতি ও কর্মসূচী নির্ধারণ করা হয়, এদের মধ্যে হতে প্রতি বছর ব্যবস্থাপনা কমিটির সদস্যরা অবসর গ্রহণ করেন এবং তাদের স্থানে নির্বাচন মাধ্যমে নতুন সদস্যদের অন্তর্ভুক্ত করা হয়। এই চেম্বারে নারী উদ্যোক্তাদের জন্য দুটি সংরক্ষিত আসন রয়েছে। চেম্বারের অনুমোদিত সাতটি শিল্প নগরী সমিতি হতে প্রতিনিধি/মনোনয়নপত্রের ক্ষেত্রে প্রতিটি নগরীর জন্য একটি সংরক্ষিত আসন রয়েছে। চেম্বারের সদস্যদের দ্বারা সভাপতি নির্বাচিত হন (জেনারেল বডি) এবং পরিচালনা কমিটি দ্বারা প্রতি বছর সিনিয়র ভাইস প্রেসিডেন্ট ও সহ-সভাপতি নির্বাচিত হন। সভাপতি অফিস ও কর্মীদের কাজ নিয়ন্ত্রণ করে এবং সিনিয়র ভাইস প্রেসিডেন্ট ও সহ-সভাপতির সহায়তায় চেম্বারের সকল বিষয়ে নির্দেশ প্রদান করে।

তথ্যসূত্র

বহিঃসংযোগ 
 Karachi Chamber of Commerce & Industry official website

বাণিজ্য সভা
করাচির অর্থনীতি
পাকিস্তানের বাণিজ্য সভা
হোম অ্যালোন (ধারাবাহিক)

হোম অ্যালোন হলো আমেরিকার বড়দিনের জন্য তৈরি করা পারিবারিক হাস্যরসাত্মক ধারাবাহিক চলচ্চিত্র। যেটির প্রথম চলচ্চিত্র হোম অ্যালোন ১৬ নভেম্বর ১৯৯০ সালে মুক্তি পায় এবং সর্বশেষ ৬ষ্ঠ চলচ্চিত্রটি মুক্তি পায় ১২ নভেম্বর ২০২১ সালে। চলচ্চিত্রগুলো শিশুদের চারপাশের দুঃসাহসিক অভিযানকে ঘিরে আবর্তিত হয়েছে, যারা ছুটির সময়ে নিজেদেরকে একা খুঁজে পায় এবং আক্রমণকারী চোর ও অপরাধীদের কাছ থেকে তাদের বাড়ি বা নিজেদেরকে রক্ষা করার চ্যালেঞ্জের মুখোমুখি হয়।

প্রথম তিনটি চলচ্চিত্র টুয়েন্টিয়েথ সেঞ্চুরি ফক্স দ্বারা প্রেক্ষাগৃহে মুক্তি পায়, যখন নিম্নলিখিত দুটি টেলিভিশন চলচ্চিত্র ফক্স টেলিভিশন স্টুডিওস দ্বারা প্রযোজনা করা হয়। চলচ্চিত্রগুলো ডিজনি-মালিকানাধীন এবিসি চ্যানেলে (আমেরিকান ব্রডকাস্টিং কোম্পানি) প্রচারিত হয়েছিল এবং সমালোচকদের নেতিবাচক পর্যালোচনার সাথে বিস্তারিত আলোচনা করা হয়েছে।

চলচ্চিত্রসমূহ

বক্স অফিস পারফরম্যান্স

তথ্যসূত্র

বহিসঃযোগ

 
 
  
  
 

ইংরেজি ভাষার চলচ্চিত্র
মার্কিন চলচ্চিত্র
হোম অ্যালোন
মার্কিন বড়দিনের চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
পরবর্তী কিস্তির চলচ্চিত্র
টিম জোরার

টিমোথি যোসেফ জোরার (; জন্ম: ২৫ সেপ্টেম্বর, ১৯৬১) পশ্চিম অস্ট্রেলিয়ার পার্থে জন্মগ্রহণকারী কোচ, সাবেক অস্ট্রেলীয় আন্তর্জাতিক ক্রিকেটার ও রুলস ফুটবলার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৮৭ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া দলের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও ডানহাতে ব্যাটিংয়ের পাশাপাশি লেগ ব্রেক গুগলি বোলিংয়ে পারদর্শীতা দেখিয়েছেন টিম জোরার।

খেলোয়াড়ী জীবন 
১৯৮০-৮১ মৌসুমে শেফিল্ড শিল্ডে ওয়েস্টার্ন অস্ট্রেলিয়ার পক্ষে আত্মপ্রকাশ ঘটে টিম জোরারের। তিনি রড মার্শের স্থলাভিষিক্ত হয়ে খেলতেন। রড মার্শের অবসর গ্রহণের পর রাজ্যদলের প্রথম পছন্দের উইকেট-রক্ষকে পরিণত হন ও একপর্যায়ে অস্ট্রেলিয়া টেস্ট দলেরও উইকেট-রক্ষকের মর্যাদা লাভ করেন। ১৯৮৬ থেকে ১৯৮৭ সময়কালে অস্ট্রেলিয়ার পক্ষে দশটি টেস্টে অংশগ্রহণ করেছিলেন। এ সময়ে অস্ট্রেলিয়া দল বিশ্বের শীর্ষস্থানীয় দলে পরিণত হয়েছিল।

১৯৮৫-৮৬ মৌসুমে নিউজিল্যান্ড ও ১৯৮৬-৮৭ মৌসুমে ভারত গমন করেন। এছাড়াও ২২টি একদিনের আন্তর্জাতিকে অংশ নিয়েছেন টিম জোরার। টিম জোরার দাবী করেন যে, প্রথম পছন্দের উইকেট-রক্ষক হওয়া স্বত্ত্বেও শুধুমাত্র ব্যক্তিত্বের সংঘাতের কারণে অস্ট্রেলীয় কোচ ও নবনিযুক্ত দলনির্বাচক বব সিম্পসন তাকে দল থেকে বাদ দিয়েছিলেন। প্রথমে গ্রেগ ডায়ার ও পরবর্তীতে ইয়ান হিলিকে তার পরিবর্তে দলে অন্তর্ভুক্ত করা হয়েছিল। এরপরও টিম জোরার ১৯৮৯ ও ১৯৯৩ সালে ইয়ান হিলি’র সহকারী হিসেবে দুইবার ইংল্যান্ড গমন করেন। ১৯৯৪ সালে ওয়াকায় সর্বশেষ একদিনের আন্তর্জাতিকে অংশগ্রহণ করেন। সফরকারী দক্ষিণ আফ্রিকার বিপক্ষে বিশ্রামরত ইয়ান হিলি’র পরিবর্তে সাত বছর পর মাঠে নেমেছিলেন টিম জোরার।

ওয়েস্টার্ন অস্ট্রেলিয়ার পক্ষে খেলাকালীন বেশ সফল ছিলেন টিম জোরার। অন্যতম জনপ্রিয় উইকেট-রক্ষক হিসেবে রাজ্যদলের পক্ষে ৩৬০টি ডিসমিসাল ঘটিয়েছেন। পাশাপাশি লেগ ব্রেক বোলিংয়ে ৩৮টি প্রথম-শ্রেণীর উইকেট পেয়েছেন তিনি।

ইংল্যান্ডে উভয় সফরে প্রথম-শ্রেণীর বোলিং গড়ে অস্ট্রেলীয়দের মধ্যে শীর্ষস্থানে ছিলেন। ১৯৮৯সালে ১/৯  ও ১৯৯৩ সালে ২০.৮০ গড়ে ১২ উইকেট পেয়েছিলেন। তবে, টেস্ট কিংবা একদিনের আন্তর্জাতিকের খেলায় তিনি কখনো বোলিং করেননি। ১৯৯৪-৯৫ মৌসুমের শুরুতে অ্যাডাম গিলক্রিস্টকে বিতর্কিতভাবে এনএসডব্লিউ দলে তাঁর স্থলাভিষিক্ত করা হয়। এরপর তাঁকে আর প্রথম-শ্রেণীর ক্রিকেট কিংবা লিস্ট এ ক্রিকেট খেলতে দেখা যায়নি।

অবসর 
ক্রিকেট খেলা থেকে অবসর গ্রহণের পর নেদারল্যান্ডসে কোচের দায়িত্ব পালন করেন ও ‘দ্য গ্লাভস আর অফ’ শিরোনামীয় আত্মজীবনীমূলক গ্রন্থ প্রকাশ করেন।

ক্রিকেটের পাশাপাশি পেশাদারী পর্যায়ে অস্ট্রেলীয় রুলস ফুটবল খেলেছেন। ১৯৮২ সালে ওয়েস্টার্ন অস্ট্রেলিয়ান ফুটবল লীগে (ডব্লিউএএফএল) ইস্ট ফ্রিম্যান্টলের প্রতিনিধিত্ব করেছেন টিম জোরার।

ওডিআইয়ে ম্যান অব দ্য ম্যাচ

তথ্যসূত্র

আরও দেখুন 
 ক্রিস ম্যাথুজ
 টেরি অল্ডারম্যান
 অস্ট্রেলীয় টেস্ট ক্রিকেটারদের তালিকা
 অস্ট্রেলীয় টেস্ট উইকেট-রক্ষকদের তালিকা
 অস্ট্রেলীয় একদিনের আন্তর্জাতিক ক্রিকেটারদের তালিকা
 ক্রিকেট ও অস্ট্রেলীয় রুলস ফুটবল খেলোয়াড়দের তালিকা

বহিঃসংযোগ 

 
 

১৯৬১-এ জন্ম
জীবিত ব্যক্তি
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
অস্ট্রেলীয় উইকেট-রক্ষক
অস্ট্রেলিয়ার একদিনের আন্তর্জাতিক ক্রিকেটার
ওয়েস্টার্ন অস্ট্রেলিয়ার ক্রিকেটার
পশ্চিম অস্ট্রেলিয়ার ক্রীড়াব্যক্তিত্ব
পার্থ, পশ্চিম অস্ট্রেলিয়া থেকে আগত ক্রিকেটার
স্কারবোরা উৎসব সভাপতি একাদশের ক্রিকেটার
উইকেট-রক্ষক
২০শ শতাব্দীর অস্ট্রেলীয় পুরুষ ক্রীড়াবিদ
চাপারহার জেলা

চাপারহার আফগানিস্তানের নঙ্গারহার প্রদেশের কেন্দ্রীয় অঞ্চলে অবস্থিত একটি জেলা।  ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৫৪,৮৫৮ জন এর মত। যার মধ্যে শতভাগই পশতুন সম্প্রদায়ের লোকজনের বসবাস। তবে প্রায় ২১,৮০০ জন এর মত ১২ বছরের কম বয়সী শিশু রয়েছে। জেলাটির কেন্দ্রীয় শহরের নাম হচ্ছে চাপারহার নামক একটি গ্রাম।

তথ্যসূত্র

বহিঃসংযোগ
 Map of Chaparhar district (PDF)

নঙ্গারহার প্রদেশের জেলা
দারাই নূর জেলা

দারাই নূর (পুশতু/ফার্সি/পশায়ি: دره نور) আফগানিস্তানের নঙ্গারহার প্রদেশের উত্তরে অবস্থিত একটি জেলা। ২০০২ সালের আদমশুমারির আনুমানিক হিসাবঅনুযায়ী জেলাটির জনসংখ্যা ছিল প্রায় ১২০,০০০ জন এর মতো। যার মধ্যে প্রায় ২৮,০০০ জন এর মত ১২ বছরের কম বয়সী শিশু রয়েছে। জেলাটির সবচেয়ে গুরুত্বপূর্ণ ভাষা হলো পশায়ি এবং পশতু।

দারাই নুর নামক গ্রামটি হচ্ছে জেলাটির কেন্দ্রীয় এলাকায় জেলাটিতে মোট নয়টি বড় গ্রাম এবং বেশ কিছু ছোট ছোট গ্রামও রয়েছে। দারাই নূরের বেশ কিছু বিখ্যাত গ্রাম রয়েছে, যার মধ্যে আমলা, বারকোট, খেওয়া, কালাই শাহী, সুতান লাম, নূর গাল এবং কাশমুন্দ অন্যতম।

তথ্যসূত্র

 UNHCR District Profile, dated 2002-04-30, accessed 2006-07-07 (PDF).

বহিঃসংযোগ
 Map of Dara-i-Nur district (PDF)

নঙ্গারহার প্রদেশের জেলা
ইসলামাবাদ আন্তর্জাতিক বিমানবন্দর

ইসলামাবাদ আন্তর্জাতিক বিমানবন্দর (); ) ইসলামাবাদ-রাওয়ালপিন্ডি মহানগর এলাকা ও আশেপাশের এলাকার জন্য বিমান পরিষেবা প্রদানকারী প্রধান আন্তর্জাতিক বিমানবন্দর। এটি শিয়ালকোট আন্তর্জাতিক বিমানবন্দরের পর দেশের দ্বিতীয় গ্রীনফিল্ড বিমানবন্দর। এটি কাশ্মীর মহাসড়ক এবং মোটরওয়ে ইন্টার্নচেঞ্জের কাছাকাছি যমজ শহর দুটি থেকে ২০ কিমি বাইরে নির্মিত।

৩ মে ২০১৮ তারিখে এই বিমানবন্দরটি বেনজির ভুট্টো আন্তর্জাতিক বিমানবন্দরকে প্রতিস্থাপিত করে, যেটি বর্তমানে পিএইচএফ বেশ নুর খানের অংশ হিসেবে কাজ করছে। যাত্রীর ধারণক্ষমতা অনুসারে এটি পাকিস্তানের বৃহত্তম বিমানবন্দর, এটি প্রাথমিক পর্যায়ে প্রতি বছর ১৫ মিলিয়ন যাত্রীকে পরিষেবা প্রদান করতে সক্ষম। আরও পরিকল্পিত সম্প্রসারণের পর এটি বছরে ২৫ মিলিয়ন যাত্রীকে পরিষেবা প্রদান করতে পারবে। টার্মিনালটিতে দশটি দূরবর্তী দ্বার, একটি চার তারকা হোটেল, শুল্কমুক্ত দোকান, খাবারের দোকান এবং ৪২টি ইমিগ্রেশন কাউন্টার ও ১৫টি গেট রয়েছে। এছাড়া বিমানবন্দরে তৃতীয় রানওয়ে নির্মাণের জন্য পাকিস্তান বেসামরিক বিমান চলাচল কর্তৃপক্ষ ২,৮৩৩ একর (১১.৪৬ বর্গ কিমি/৪.৪২ বর্গ মাইল) জমি লাভ করেছে। উপরন্তু, এটি এয়ারবাস এ৩৮০ পরিচালনা করতে সক্ষম পাকিস্তানের প্রথম ও একমাত্র বিমানবন্দর এবং আশা করা যাচ্ছে যে, এটি উত্তর পাকিস্তানকে সেবাকারী একটি প্রধান কেন্দ্র হয়ে উঠতে পারে।

ইতিহাস এবং বিবরণ 

২০০৫ সালের জানুয়ারি মাসে পাকিস্তান বেসামরিক বিমান কর্তৃপক্ষ কর্তৃক একটি নতুন বিমানবন্দর নির্মাণের পরিকল্পনা ঘোষণা করা হয়েছিল। ২০০৫ সালের নভেম্বরে অটোক জেলার ফতেহ জং এলাকার রঞ্জার কাছে ২.৫ বিলিয়ন পাকিস্তানি টাকার বিনিময়ে ৩,২৪২ একর জমি ক্রয় করেছিল।

বর্তমান বেনজির ভুট্টো আন্তর্জাতিক বিমানবন্দরে বিমান পরিবহন ও যাত্রী চাপ বৃদ্ধির কারণে একটি নতুন বিমানবন্দর নির্মাণের পরিকল্পনা করা হয়েছিল।

সুযোগ-সুবিধা 

ইসলামাবাদ আন্তর্জাতিক বিমানবন্দরে ১,৮০,০০০ মিটার মডিউল টার্মিনাল ভবন রয়েছে যা প্রাথমিকভাবে ৯ মিলিয়ন যাত্রী এবং ৮০,০০০ মেট্রিক টন পরিবহন করতে সক্ষম। আশা করা হচ্ছে যে ২০২৪ সালের মধ্যে এই বিমানবন্দরের যাত্রী ধারণক্ষমতা ২৫ মিলিয়নে পৌঁছাবে। নতুন বিমানবন্দর হিসেবে, জমিটির উল্লেখযোগ্য একটি অংশটি বাণিজ্যিক উদ্দেশ্যে যেমন শুল্কমুক্ত দোকান, হোটেল এবং কনভেনশন সেন্টার, ব্যবসা কেন্দ্র, ফুড কোর্ট, সিনেমা থিয়েটার এবং বিশ্রামের জন্য নির্ধারিত করা হয়েছে।

ভূতল পরিবহন 
বিমানবন্দরটি জিটি রোডের মাধ্যমে রাওয়ালপিন্ডি এবং কাশ্মীর মহাসড়ক দ্বারা ইসলামাবাদের সঙ্গে সংযুক্ত। কার্গো ট্র্যাফিক পরিবেশন করার জন্য এই বিমানবন্দরে চার-লেনের একটি হাইওয়ে নির্মাণাধীন রয়েছে। বিমানবন্দরের সাথে সংযোগ স্থাপনের জন্য ইসলামাবাদ মেট্রোবাসকে সম্প্রসারণ করা হচ্ছে।

তথ্যসূত্র 

পাকিস্তানের বিমানবন্দর
ইসলামাবাদ
২০১৮-এ পাকিস্তানে প্রতিষ্ঠিত
এটক জেলা
পাঞ্জাব,পাকিস্তান এর বিমানবন্দর
অগ্রণী স্কুল এন্ড কলেজ, রাজশাহী

অগ্রণী স্কুল এন্ড কলেজ, রাজশাহী বাংলাদেশের রাজশাহীতে অবস্থিত একটি শিক্ষাপ্রতিষ্ঠান। এটি রাজশাহী প্রকৌশল ও প্রযুক্তি বিশ্ববিদ্যালয় এর অধীনে পরিচালিত একটি স্বায়ত্বশাসিত শিক্ষাপ্রতিষ্ঠান।

ইতিহাস 
১৯৭৫ সালে অগ্রণী স্কুল হিসেবে শিক্ষাপ্রতিষ্ঠানটি কার্যক্রম শুরু করে। তখন এটি প্রাথমিক এবং মাধ্যমিক পর্যায়ে পাঠদানের কার্যক্রম চালু ছিলো। কিন্তু বর্তমানে এখানে দ্বাদশ শ্রেনি পর্যন্ত পাঠদানের ব্যবস্থা আছে।

কলেজটি রুয়েট চত্বরে অবস্থিত ।

পঠিত বিষয় এবং কোর্স 
এই বিদ্যালয়ে স্কুল শাখায় মানবিক ও বিজ্ঞান বিভাগ চালু রয়েছে। আর একাদশ-দ্বাদশ শ্রেণীতেও মানবিক এবং বিজ্ঞান বিভাগ থেকে উচ্চ মাধ্যমিক পড়ার সুযোগ রয়েছে।নার্সারী থেকে দ্বিতিয় শ্রেনী পর্যন্ত মর্নিং শিফট ও তৃতীয় থেকে দ্বাদশ শ্রেনী পর্যন্ত ডে শিফট। বিদ্যালয়টিতে বর্তমানে কারিগরী শাখা চালু হয়েছে। কারিগরী শাখায় শিক্ষার্থীরা হাতে কলমে কাজ করতে পারে।

আরও দেখুন 
 রাজশাহী কলেজ
 নিউ গভঃ ডিগ্রী কলেজ
 রাজশাহী কলেজিয়েট স্কুল
 রাজশাহী প্রকৌশল ও প্রযুক্তি বিশ্ববিদ্যালয়

বহিঃসংযোগ

তথ্যসূত্র 

রাজশাহী জেলার বিদ্যালয়
১৯৭৫-এ প্রতিষ্ঠিত শিক্ষাপ্রতিষ্ঠান
রাজশাহী শিক্ষা বোর্ডের অন্তর্ভুক্ত বিদ্যালয়
রাজশাহী শিক্ষা বোর্ডের অন্তর্ভুক্ত কলেজ
ইয়ামড্রক হ্রদ

ইয়ামড্রক হ্রদ (; ) হলো তিব্বতের একটি স্বাদু পানির হ্রদ। এটি তিব্বতের বৃহত তিনটি পবিত্র হ্রদের একটি। এই লেকটির দৈর্ঘ্য -এরও অধিক। হ্রদটি অনেকগুলো তুষারআবৃত পর্বত দ্বারা বেষ্টিত এবং অনেকগুলো ছোট ছোট প্রবাহ ধারা এতে এসে মিলিত হয়েছে। হ্রদটির পশ্চিমের শেষ প্রান্তে একটি জলপ্রবাহ রয়েছে এবং এটি এর রঙের কারণে এটিকে ইংরেজিতে ফিরোজ বলে অবিহিত করা হয়।
ইয়ামড্রক হ্রদ হতে তিব্বতী শহর গিয়ান্তসে ৯০ কিলোমিটার পশ্চিমে এবং তিব্বতের রাজধানী লাসা ১০০ কিলোমিটার উত্তরপূর্বে অবস্থিত। স্থানীয় পৌরাণিক কাহিনী অনুসারে, ইয়ামড্রক ইউমৎসো হ্রদ আসলে একজন দেবীর রূপান্তরিত রূপ।

হ্রদের পশ্চিম প্রান্তের ছোট গ্রাম বাইদীতে ইয়ামড্রক জলবিদ্যুৎ কেন্দ্রটি স্থাপন করা হয় এবং ১৯৯৬ সাল হতে এতে বিদ্যুৎ উৎপাদন শুরু করা হয়। এটি তিব্বতের সর্ববৃহৎ বিদ্যুৎ উৎপাদন কেন্দ্র।

ভূ-প্রাকৃতিক তথ্য 
হ্রদটি পাখা-আকৃতির এবং এর দক্ষিণাংশ বিস্তৃত হলেও উত্তরাংশ ক্রমান্বয়ে সংকীর্ণ হয়েছে। এর মোট এলাকায় আয়তন ৬৩৮ বর্গ কিলোমিটার এবং এটির গড় গভীরতা ৩০ মিটার ও গভীরতম স্থানে ৬০ মিটার। পার্বত্য এলাকায় অবস্থিত এই হ্রদটিতে বেশ কয়েকটি উপবৃত্তীয় জলাধার এবং অন্তঃসলিলা রয়েছে। শীতকারে হ্রদটি জমাটবদ্ধ বরফে পরিণত হয়।

জলবায়ু 
ইয়ামড্রক হ্রদ এলাকার জলবায়ু মৃদু শুষ্ক যেখানে দীর্ঘস্থায়ী ঠান্ডা ও অতি শুষ্ক শীতকাল এবং স্বল্পস্থায়ী শীতল ও সিক্ত গ্রীষ্মকাল বিরাজমান। এখানে কিছুটা আলপাইন অঞ্চলে দৃষ্ট তুন্দ্রা জলবায়ুর এবং উপ-মেরুবৃত্তীয় অঞ্চলের জলবায়ুর প্রভাবও পরিলক্ষিত হয়। দিন এবং রাতের আবহাওয়াগত পার্থক্য খুব বেশি।

সাংস্কৃতিক তাৎপর্য 

পর্বতের ন্যায় হ্রদগুলোকেও তিব্বতী জনগণ পবিত্র বলে গণ্য করে। তাদের ধারণা হচ্ছে যে, এই হ্রদগুলো তাদের রক্ষাকারী দেবতার আবাসস্থল এবং এখানে তাই সেই দেবতাগণ বিশেষ আধ্যাত্মিক শক্তির সঞ্চয় ঘটিয়েছে। ইয়ামড্রক হ্রদটি চার বিশেষ পবিত্র হ্রদের একটি বলে মান্য করা হয়; দালাই লামা থেকে শুরু করে স্থানীয় গ্রামবাসী - সকলেই সেখানে তীর্থযাত্রা করে থাকেন।

অর্থনৈতিক তাৎপর্য 

ইয়ামড্রক হ্রদটি মৎস সম্পদে সমৃদ্ধ এবং এখান হতে স্থানীয় জনগণ বাণিজ্যিকভাবে মৎস আহরণ করে থাকে। এই হ্রদ হতে এপ্রিল থেকে অক্টোবর পর্যন্ত ধৃত মাছ তিব্বতের রাজধানী লাসার বাজারে বিক্রি করা হয়।

উপরন্তু, হ্রদের তীরবর্তী এলাকা স্থানীয় অধিবাসীদের গবাদি পশুর সমৃদ্ধ চারণভূমি হিসাবে ব্যবহৃত হয়।

টীকা

তথ্যসূত্র 
 Yamdrok Tso Campaign Pack Death of a Sacred Lake
 TWS Campaign for 'Endangered Tibet'
 National Aeronautics and Space Administration
 Diary of Yamdrok Tso Hydroelectric Project The Government of Tibet in Exile
 Chris Travel Blog Tibet Yamdrok Lake Experience

তিব্বতের হ্রদ
পবিত্র হ্রদ
বুরকেরি রমন

বুরকেরি ভেঙ্কট রমন (); ; জন্ম: ২৩ মে, ১৯৬৫) মাদ্রাজে জন্মগ্রহণকারী প্রথিতযশা ও সাবেক ভারতীয় আন্তর্জাতিক ক্রিকেটার। বর্তমানে কোচের দায়িত্বে রয়েছেন তিনি। ভারত ক্রিকেট দলের অন্যতম সদস্য ছিলেন। ১৯৮৭ থেকে ১৯৯৩ সময়কালে ভারত দলের পক্ষে আন্তর্জাতিক ক্রিকেটে অংশগ্রহণ করেন। ঘরোয়া প্রথম-শ্রেণীর ক্রিকেটে তামিলনাড়ু দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, মাঝে-মধ্যে স্লো লেফট-আর্ম অর্থোডক্স বোলিংয়ে পারদর্শী ছিলেন বুরকেরি রমন।

প্রথম-শ্রেণীর ক্রিকেট 
প্রথম-শ্রেণীর ক্রিকেটে খেলোয়াড়ী জীবন শুরু করেন তিনি বামহাতি স্পিনার হিসেবে। তবে, পরবর্তীতে ব্যাটসম্যানের দিকে ধাবিত হন বুরকেরি রমন। ঘরোয়া ক্রিকেটে বেশ সফলতম ব্যাটসম্যান ছিলেন। তিনটি দ্বি-শতকের ইনিংস খেলেন। তন্মধ্যে, ১৯৮৮-৮৯ মৌসুমে রঞ্জি ট্রফির খেলায় গোয়ার বিপক্ষে ৩১৩ রানে ত্রি-শতক ছিল। এক মৌসুমে ১০১৮ রান তুলে রুসি মোদির ৪৪ বছর পূর্বেকার গড়া ১৯৪৪-৪৫ মৌসুমের রেকর্ডটি ভেঙ্গে নিজের করে নেন। ১৯৯৯ সালে সকল স্তরের ক্রিকেট থেকে অবসর গ্রহণ করেন তিনি।

আন্তর্জাতিক ক্রিকেট 
১৯৮৭-৮৮ মৌসুমে নিজ শহর চেন্নাইয়ে সফরকারী ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে বুরকেরি রমনের। ঐ টেস্টের দ্বিতীয় ইনিংসে ৮৩ রান তুলে দলের শীর্ষস্থানীয় রান সংগ্রাহক হন। প্রথম ওভারেই তিনি উইকেট লাভ করেছিলেন। ঐ টেস্টে নরেন্দ্র হিরওয়ানির ১৬ উইকেট লাভের ন্যায় (৮/৬১ ও ৮/৭৫) অসামান্য ক্রীড়াশৈলীর কারণে ভারত দল জয়লাভ করেছিল। এরপর ১৯৯৭ সাল পর্যন্ত তিনি আরও ১০টি টেস্টে অংশগ্রহণ করেছিলেন। একই সময়ে ২৭টি একদিনের আন্তর্জাতিকে অংশ নিয়েছিলেন বুরকেরি রমন। তবে, তুলনামূলকভাবে আন্তর্জাতিক ক্রিকেট অঙ্গনে অসফল ছিলেন তিনি। ১৯৯২-৯৩ মৌসুমে দক্ষিণ আফ্রিকার বিপক্ষে ১১৩ রান করে একমাত্র সেঞ্চুরিটি করেন।

অবসর 
ক্রিকেট খেলা থেকে অবসরগ্রহণের পর বুরকেরি রমন কোচিংয়ের দিকে ধাবিত হন। তামিলনাড়ু ও বাংলা ক্রিকেট দলকে কোচিং করার পাশাপাশি ভারতীয় অনূর্ধ্ব-১৯ দলকেও প্রশিক্ষণ দিয়েছেন। ২০০৯ সালে আইপিএলের দল কলকাতা নাইট রাইডার্সকে প্রশিক্ষণ দেন। বর্তমানে তিনি বাংলা রঞ্জি দলের কোচ হিসেবে নিযুক্ত রয়েছেন। ২০১৩ সালে কিংস ইলাভেন পাঞ্জাবের সহকারী কোচের দায়িত্বে ছিলেন। চলতি আইপিএলে কলকাতা নাইট রাইডার্সের ব্যাটিং কোচের দায়িত্ব পালন করছেন তিনি।

কোচিংয়ের পাশাপাশি বিভিন্ন ক্রীড়া ওয়েবসাইট বিশেষতঃ উইজডেন, স্পোর্টসস্টার ও ক্রিকইনফোয় প্রতিবেদন লিখছেন।

পরিসংখ্যান

ওডিআই সেঞ্চুরি

ওডিআই ম্যান অব দ্য ম্যাচ

তথ্যসূত্র

বহিঃসংযোগ 
 
 
Official Blog

১৯৬৫-এ জন্ম
জীবিত ব্যক্তি
ইন্ডিয়ান প্রিমিয়ার লিগের কোচ
দক্ষিণাঞ্চলের ক্রিকেটার
ভারতীয় ক্রিকেটার
ভারতের টেস্ট ক্রিকেটার
ভারতের একদিনের আন্তর্জাতিক ক্রিকেটার
ভারতীয় ক্রিকেট কোচ
তামিলনাড়ুর ক্রিকেটার
চেন্নাই থেকে আগত ক্রিকেটার
সুমা আক্তার

সুমা আক্তার বাংলাদেশী জাতীয় মহিলা কাবাডি খেলোয়াড় যিনি ২০১৪ এশীয় গেমসে ব্রোঞ্জ পদক জেতা কাবাডি দলের অংশ ছিলেন।

তথ্যসূত্র

বহিঃসংযোগ 
 বাংলাদেশে নারী ক্রীড়া 

জীবিত ব্যক্তি
বাংলাদেশী কাবাডি খেলোয়াড়
মহিলা কাবাডি খেলোয়াড়
২০১৪ এশিয়ান গেমসের পদক বিজয়ী
এশিয়ান গেমসে কাবাডিতে পদক বিজয়ী
পোল-ই আলম

পোল-ই আলম আফগানিস্তানের লগার প্রদেশের প্রাদেশিক রাজধানী। এছাড়াও এটি পুলি আলম জেলা নামেও পরিচিত। পোল-ই আলমের জনসংখ্যা আনুমানিক প্রায় ১০৮,০০০ যেখানে অধিকাংশ পশতুন ও তাজিক সম্প্রদায়ের লোকজনের বসবাস।

জলবায়ু

তথ্যসূত্র 

লগার প্রদেশ
লগার প্রদেশের জনবহুল স্থান
শারমিন সুলতানা শিরিন

শারমিন সুলতানা শিরিন (জন্ম ১৯৮৯) একজন বাংলাদেশী মহিলা দাবা খেলোয়াড়।

তিনি একজন মহিলা ফিদে মাস্টার, এবং  দুইবার বাংলাদেশ মহিলা দাবা চ্যাম্পিয়নশিপ জিতেছেন।

কর্মজীবন 
২০০৯ সালে তিনি প্রথমবার জাতীয় মহিলা দাবায় চ্যাম্পিয়ন হন, পরে ২০১৩ সালে ৩৩তম জাতীয় মহিলা দাবা চ্যাম্পিয়নশিপে তিতাস ক্লাবের হয়ে অপরাজিত চ্যাম্পিয়ন হয়েছেন।

তথ্যসূত্র

বহিঃসংযোগ 
 
 

১৯৮৯-এ জন্ম
জীবিত ব্যক্তি
২১শ শতাব্দীর বাংলাদেশী দাবাড়ু
দাবা অলিম্পিয়াডে অংশগ্রহণকারী খেলোয়াড়
এশিয়ান গেমসে বাংলাদেশের প্রতিযোগী
২০১০ এশিয়ান গেমসের দাবাড়ু
বাংলাদেশী মহিলা দাবাড়ু
এটক

এটক সিটি (পাঞ্জাবী, উর্দু: اٹک), পূর্বে ১৯৭৮ সাল পর্যন্ত ক্যাম্পবেলপুর নামে পরিচিত, পাকিস্তানের রাজধানী ইসলামাবাদের নিকটে পাঞ্জাব প্রদেশের উত্তর অংশে অবস্থিত একটি শহর। এটি এটক জেলা এবং এটক তহশীলেরফ সদর দপ্তর। প্রাচীন শহর এটক খুরদের কয়েক মাইল দক্ষিণ-পূর্ব দিকে ১৯০৮ সালে, এটক প্রতিষ্ঠিত হয়েছিল, যা ১৬শ শতাব্দীতে মুঘল সম্রাট আকবর দ্বারা প্রতিষ্ঠিত হয়েছিল এবং কলিন ক্যাম্পবেল প্রথম ব্যারন ক্লাইডের সম্মানে প্রাথমিকভাবে এর নামকরণ করা হয়েছিল।

নামকরণ 

১৯০৮ সালে কলিন ক্যাম্পবেল প্রথম ব্যারন ক্লাইডের সম্মানে নগরটি প্রাথমিকভাবে ক্যাম্পবেলপুর নামে পরিচিত ছিল। নামটি ১৯৭৮ সালে এটকে পরিবর্তন করা হয়, যার আক্ষরিক অর্থ "পাহাড়ের পদতল"

ভূগোল 

এটক শহরটি পেশোয়ার থেকে ১০০ কিলোমিটার (৬২ মাইল), পাকিস্তান বিমান কমপ্লেক্সের কামরা থেকে ১০ কিলোমিটার (৬ মাইল) এবং রাওয়ালপিন্ডি থেকে ৮০ কিলোমিটার (৫০ মাইল) দূরে সিন্ধু নদীর পাশে হারো নদীর কাছে অবস্থিত।

ইতিহাস 

এটক ঐতিহাসিকভাবে একটি উল্লেখযোগ্য অঞ্চলে অবস্থিত। গান্ধারা সোয়াত উপত্যকা এবং পাকিস্তানের পটুহর প্লেটু অঞ্চলের পাশাপাশি উত্তর-পূর্ব আফগানিস্তানের জালালাবাদ জেলার একটি প্রাচীন রাজ্য ছিল। এটি সিন্ধু নদীর মধ্যবর্তী স্থানে অবস্থিত, তারশিশীল ও পেশাবর ছিল এই অঞ্চলের প্রধান দুটি শহর। স্থানটি রাজনৈতিক ও বাণিজ্যিক উভয় কারণেই গুরুত্বপূর্ণ, কারণ সিন্ধু এখানে আফগানিস্তানের খাইবার পাসের মাধ্যমে সামরিক ও বাণিজ্য রুট অতিক্রম করে। মহান আলেকজান্ডার, তৈমুর লং ও নাদের শাহ ভারতবর্ষে নিজ নিজ আক্রমণের মাধ্যমে এই স্থান বা সিন্ধুকে অতিক্রম করেছিলেন।

সম্রাট আকবরের মন্ত্রী খাজা শামসুদ্দীন খাউফির তত্ত্বাবধানে ১৫৮৩ সালে এটক দুর্গটি সম্পূর্ণ হয়। ভারতীয় মারাঠা সাম্রাজ্য এবং দুরারাণী সাম্রাজ্যের মধ্যে ২৮ এপ্রিল ১৭৫৮ সালে এটক খুরদে এটক যুদ্ধ অনুষ্ঠিত হয়েছে। রাঘুনাথ্রো বলাল পেশো ও মহারাজা তুকোজিরাও হোলকার বাহাদুরের অধীনে মারাঠা যুদ্ধে জয়ী হয় এবং এটককে নিজেদের দখল নিয়ে নেয়। ৮ মে ১৭৫৮ খ্রিষ্টাব্দে পেশাওয়ার যুদ্ধে মারাঠারা দুররাণী বাহিনীকে পরাজিত করে পেশোয়ার শহর দখল করে নেয়। মারাঠা এখন আফগানিস্তান সীমান্তে পৌঁছেছে। কিন্তু এই বিজয়টি স্বল্পকালীন ছিল এবং এরপর পাঞ্জাবের নবাব এটক শহরটিকে দখল করে নেয়, এই পরাজয়ের ফলে আহমদ শাহ দুররাণী হতাশ হয়ে পড়ে এবং আবার নওয়াবের সাথে চুক্তির অধীনে এটি দখল করে নেয়। এর মতে, এটক আফগান ও নবাব দুই অংশে বিভক্ত হয়ে পড়ে। মুগল সাম্রাজ্য পতনের পর, শিখ এটক আক্রমণ করে জেলা দখল করে নেয়। শিখরা ধর্মীয় স্বাধীনতা প্রতিষ্ঠা করে এবং স্থানীয় মুসলমানদের সম্মান প্রদর্শন করে। মহারাজা রঞ্জিত সিং-এর (১৭৮০-১৮৩৯) অধীনে শিখ রাজত্ব (১৭০১-১৮৪৯) ১৮১৩ সালে পাঞ্জাবের আফগান রাজ্যের নবাব থেকে এটকের দুর্গ দখল করে নেয়।

প্রতিষ্ঠা 

১৯০৮ সালে, ব্রিটিশ কমান্ডার-ইন-চীফ স্যার কলিন ক্যাম্পবেল দ্বারা শহরটির ভিত্তি স্থাপন করা হয়েছিল, এর জন্যই এই শহরটি নাম ক্যাম্পবেলপুর করা হয়েছিল। প্রাচীন শহরটি ১৬শ শতাব্দীর মাঝামাঝি এটক দুর্গের কাছে স্থাপিত হয়েছিল, যা মধ্য এশিয়া ও দক্ষিণ এশিয়ায় প্রধান রুটগুলো সুরক্ষিত করেছিল। ১৯১৫ সালে খুরে এটকের প্রথম তেলের খনি খনন করা হয় এবং এটক তেল কোম্পানি নামে প্রতিষ্ঠিত হয়।

আধুনিক 

১৯৪৭ সালে পাকিস্তান স্বাধীন হওয়ার পর, সংখ্যালঘু হিন্দু ও শিখরা ভারতে চলে আসে, অথচ তখনও ভারতের কিছু শরণার্থী এটকে বসবাস করে। পাকিস্তান সরকার ১৯৭৮ সালে ক্যাম্পবেলপুরকে এটক হিসাবে পুনরায় নামকরণ করে। এই শহর ও তার পার্শ্ববর্তী এলাকা পাকিস্তানি সেনাবাহিনীর সৈন্যদের কাছে তাদের উচ্চ প্রতিনিধিত্বের জন্য পরিচিত।

তথ্যসূত্র 

পাঞ্জাবের (পাকিস্তান) শহর